《沈景修宗博示试院书事二章次其韵 其二》
宋代·沈与求

探帘山鸟一声幽，斗觉晴光烂不收。好梦已寻江上去，清篇更许坐中投。

欣逢阮籍开青眼，肯学虞卿赋白头。闻道月波春色满，好携行客住行舟。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。